ฮั่งเส็งปิดเช้าร่วง 424.53 จุด หลังหุ้นโบรกเกอร์ดิ่ง
ฮั่งเส็งปิดเช้าร่วง 424.53 จุด หลังหุ้นโบรกเกอร์ดิ่ง
28 พ.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าร่วงลงอย่างรุนแรง โดยดัชนีฮั่งเส็งลดลง 424.53 จุด หรือ 1.51% ปิดภาคเช้าที่ 27,656.68 จุดหลังหุ้นกลุ่มโบรกเกอร์ปรับตัวลดลง เนื่องจากบริษัทโบรเกอร์ของจีนได้คุมเข้มกฎเกณฑ์ในการปล่อยเงินกู้เพื่อซื้อหลักทรัพย์ให้กับบรรดานักลงทุน เพื่อจำกัดความเสี่ยงจากปัญหาฟองสบู่ที่อาจจะเกิดขึ้นในตลาด
ทั้งนี้ บริษัทหลักทรัพย์ชางเจียง, จีเอฟ ซิเคียวริตีส์ และไห่ตง ซิเคียวริตีส์ ได้เพิ่มข้อกำหนดด้วยการให้นักลงทุนยื่นหลักทรัพย์ค้ำประกันเพื่อทำการกู้ยืม โดยข้อกำหนดดังกล่าวได้มีการปรับเพิ่มขึ้นจาก 60% เป็น 80%
               